section_heading: Gospodarstvo
paragraph_text: Vinjeračka luka ima istaknuto lokalno značenje jer je jedini sigurni zaljev između Paškog zaljeva i luke Novigrad. Prostor župe i statističkog naselja Vinjerac pokriva oko 15 km<sup>2</sup> i tu je živjelo 273 stanovnika 1991. godine. Katastarska općina Vinjerac zauzima 7,55 km<sup>2</sup> što otprilike uključuje tek polovicu statističkog područja, a drugi dio prostora naselja je uključen u katastarsku općinu Posedarje. Vinjerac upravno pripada općini Posedarje od 1993. godine. Naselju pripada i nekoliko zaseoka: Vučijaci (Magaši, Žunići, Ćoze, Srzentići).